IN NOMINE PATRIS ET FILII ET SPIRITUS SANCTI. Quoniam omnis potestas a Deo ordinata est, et omnis sublimitas nutibus divinę Pr[ovidentię subjaceat, dignum est ut e]x credita potestate Deum honorare studeat, quisquis vivendi normam aliis subministrat, hoc enim modo subjecti quique ad elemosinam facile poterunt provocari, si propositum suum, avaricię nodo nequaquam viderint obligari. Quocirca ego Rotbertus*, gratia Dei Linguonicę sedis episcopus, subjectos mihi ad elemosinam incitare desiderans predecessorum etiam meorum, qui ęcclesias vel fundaverunt, vel fundatas ab aliis de rebus propriis ditaverunt, imitator fieri cupiens, trado et concedo Deo et sancto Benigno, Divionensis ęcclesię patrono, ęcclesias quasdam: ęcclesiam videlicet de Germani villare, ęcclesiam de Riniaco, ecclesiam de Magno Monte, ęcclesiam de Oceio, ecclesiam de Casnedo, ecclesiam de Spaniaco, ęcclesiam de villa nomine Iz, ęcclesiam Adeleni curtis et ęcclesiam novam sub castro Clari Montis. Omnes has ęcclesias integras tradidi Divionensi ęcclesię, [362] cum synodis et paratis ad jus episcopi pertinentibus, hęc omnia tradidi Divionensi ęcclesię ob remedium animę meę et omnium antecessorum meorum, omniumque pontificum Linguonensis ęcclesię, et ob id quammaxime, ut anniversaria dies obitus mei in Divionensi monasterio perpetuo celebretur, tam pro hoc beneficio quam pro aliis quę eidem ęcclesię a me collata sunt. Ego Rotbertus episcopus Linguonensis hanc cartam sigilli mei impressione confirmo. S’ Amalrici* decani. S’ [Jo]celmi* archidiaconi. S’ Lantberti* archidiaconi. S’ Vuarnerii* archidiaconi. S’ Norgaudi* archidiaconi. S’ Widrici* decani. S’ Gerardi* decani. S’ Widonis* cognomento Pagani. S’ Vualonis* canonici. S’ Hugonis* archidiaconi. S’ Teoderici* decani. S’ Ulrici capellani. S’ Stephani* cancellarii. S’ Duranni cognomento Colpaped |  |. Actum anno dominicę incarnationis .M.XC°.II°, indictione .XVa., epacta .VIIII., concurrente .IIII., in Romana sede presidente papa URBANO*, in Francorum regno regnante PHYLIPPO*, Divionensem abbatiam gubernante domno JERENTONE, abbate venerando. (Locus sigilli impressi).